PIÈCES A L’APPUI. 
263 
ôalak. 
Quand Dieu créa l’homme jadis 
Après sa divine samblance , 
En son terrestre paradis 
Il luy donna volenté france 
De gouster frais de brance en branee, 
Pour soy ou bien ou mal norir; 
Les frais furent soubz sa puissance 
Pour à bonne fin parvenir. 
S’il eust le fruit de vie pris , 
Il avoit vie à joissance 5 
Mais de temptation souspris 
Fu lors par désobéissance. 
Oussi sommes-nous en balance , 
Par nos grans péchiés, dépérir. 
Prendons vertus en abondance 
Pour à bonne fin parvenir. 
Le jour et le nuit soions mis 
Au servir Dieu par espérance. 
Se nous avons péchiés commis, 
Confaissons-nous, faisons penance. 
Aions de la mort souvenance, 
A bien faire prenons plaisir, 
Selonc Dieu remplis d’atemprance, 
Pour à bonne fin parvenir. 
Chief , aions tous vraie fiance 
A la mère Dieu , qui mérir 
Poelt ceulx qui servent par créance 
Pour à bonne fin parvenir. 
Jehan Crespiel. 
-Ittite. 
Une fille de jone éage 
S’aprocha de son frère aisné 
Et luy requist qu’à mariage 
Ung sien amy luy fust donné, 
Lequel cstoit rice et bien né , 
Courtois et de doulx maintenir , 
Et de tous poins bien incliné 
Pour à bonne fin parvenir. 
La fille usa tout son langage , 
Sans pooir riens avoir fine. 
Son frère, le mal plaisant gage, 
Demora dur et ostiné. 
« Bieau doulx Dieu , sire dominé , 
» Et que porai-ge devenir ? 
» Dist-elle. C’est mal estriné 
» Pour à bonne fin parvenir. » 
